- Gigi Becali, reacție vehementă după ce a văzut scandalul dintre Sebastian Colțescu și Mihai Pintilii
- Ce a declarat patronul FCSB-ului
Gigi Becali a avut o reacție vehementă după ce a văzut scandalul dintre Sebastian Colțescu și Mihai Pintilii. Patronul FCSB-ului a tras un semnal de alarmă şi a anunţat ce l-a nemulţumit la arbitrul partidei.
În minutul 37, Pintilii a fost trimis la vestiare de Colţescu. A cerut un cartonaş galben la un fault al lui Ricardinho la Florinel Coman şi a văzut cartonaş galben. A urmat un schimb de replici, moment în care fostul mijlocaş al roş-albaştrilor a văzut cartonaşul roşu.
Gigi Becali, reacție vehementă după ce a văzut scandalul dintre Sebastian Colțescu și Mihai Pintilii
Au fost momente încinse şi pe final. Sebastian Colţescu l-a văzut în spatele terenului pe Pintilii şi i-a cerut să plece spre vestiare. Gigi Becali s-a ferit să îl atace pe "centralul" partidei pentru conflictul cu Mihai Pintilii, dar i-a reproşat că a acordat 5 minute de prelungire.
"Probabil o fi zis Pintilii ceva! La Colțescu nu mi-a convenit că a dat 5 minute de prelungire. A fost doar situația cu Coman (n.r. accidentare). Pentru ce 5 minute? Ăsta era meci de 3 minute. S-a oprit pentru Pintilii, 30 de secunde.
Atunci 4 minute, dar de unde scoți 5 minute? Nu ai de unde? E o problemă mică, dar de ce 5 minute? Nu am ce să-i reproșez lui Colțescu, nu pot să-i reproșez nimic", a declarat Gigi Becali pentru primasport.ro.
Florinel Coman a fost salvatorul FCSB-ului în disputa de la Voluntari. Vicecampionii au fost conduşi la pauză, dar "Mbappe" a întors rezultatul cu o dublă de senzaţie. FCSB s-a distanţat la 10 puncte de Rapid şi la 12 puncte de CFR Cluj.
FC Voluntari – FCSB 1-2, în etapa a 28-a
Echipa FCSB a învins joi seara, în deplasare, scor 2-1, formaţia FC Voluntari, într-un meci din etapa a 28-a a Superligii.
Ilfovenii au deschis scorul în minutul 16, după ce Târnovanu a respins lovitura de cap a lui Robert Popescu, balonul a ajuns la Dumiter şi acesta a înscris pentru 1-0. Florinel Coman a trimis în bară, în minutul 24, dar la pauză FC Voluntari a intrat cu avantaj minim. La pauză Charalambous a efectuat trei schimbări şi bucureştenii au egalat în minutul 48. Florinel Coman a înscris din careu, cu un balon excelent plasat şi scorul a devenit 1-1. După şase minute tot Coman a reuşit să pătrundă cu mingea la picior în careul gazdelor, trimiţând pe lângă Jesus Fernandez, la colţul lung şi FCSB a trecut în avantaj, 2-1.
Florinel Coman a a juns la 14 goluri marcate în acest campionat, egalându-l pe colegul său, Darius Olaru, în clasamentul golgeterilor. 2-1 a fost şi scorul final, iar în clasament, FCSB a ajuns din nou la o diferenţă de zece puncte faţă de echipa de pe locul secund, Rapid Bucureşti. Elevii lui Charalambous au 61 de puncte, în timp ce FC Voluntari are 27 de puncte, şi ocupă locul 14.
FC VOLUNTARI: J. Fernandez – Ricardinho, G. Turda, Matricardi, Carnat – Raţă (A. Ciobanu 84), Crepulja (Cascini 61) – Dumiter (D. Florea 84), R. Popescu (Mustacă 89), D. Andrei (Cocian 61) – Nemec. ANTRENOR: Nicolae Dică
FCSB: Târnovanu – V. Creţu, Ngezana, Dawa, Radunovic – L. Phelipe (Miculescu 46), Ad. Şut, Lixandru (Radaslavescu 46) – Al. Băluţă, Oct. Popescu (Alhassan 46), Fl. Coman (Ov. Popescu 84). ANTRENOR: Elias Charalambous
Cartonaşe galbene: Raţă 42, Cascini 62, Ricardinho 75, D. Florea 90+4 / Şut 16, Ngezana 21, Miculescu 52
Arbitri: Sebastian Colţescu – Ionel Valentin Dumitru, Cosmin Vatamanu – Alina Ionela Peşu
Arbitri VAR: Radu Petrescu – Valentin Porumbel Alina Ionela Peşu
Observator: Augustus Constantin